

**KLAIPĖDOS MIESTO SAVIVALDYBĖS**

**ADMINISTRACIJA**

|  |  |  |  |  |
| --- | --- | --- | --- | --- |
| Klaipėdos miesto savivaldybės merui Vytautui Grubliauskui  |  | 2022-03-22 | Nr. | TAS-70 |
|  |  |  |  |  |
|  |  |
| **DĖL 2022-03-09 sprendimo projekto nr. t1-67** |

Klaipėdos miesto savivaldybės administracija parengė Klaipėdos miesto savivaldybės tarybos 2022 m. kovo 9 d. sprendimo projektą Nr. T1-67 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ (toliau – Sprendimo projektas).

Klaipėdos miesto savivaldybės tarybos Finansų ir ekonomikos komitete, pristatant Sprendimo projektą, buvo pateikta pastaba dėl Sprendimo projekto 6 punkto ir 3 priedo. Finansų ir ekonomikos komitete buvo pasiūlyta Sprendimo projekto 3 priedo 1 punkte nurodytą treniruočių dirbtinės dangos futbolo aikštelę Paryžiaus Komunos g. 16A, Klaipėda, perduoti Klaipėdos miesto sporto bazių valdymo centrui (toliau – Centras) ir atitinkamai pakeisti Sprendimo projektą.

Klaipėdos miesto savivaldybės administracija siūlo nekeisti Sprendimo projekto dėl šių priežasčių:

* VšĮ Klaipėdos futbolo mokyklos valdyba yra nutarusi pritarti, kad treniruočių futbolo aikštė būtų perduota VšĮ Klaipėdos futbolo mokyklai;
* Jeigu nurodyta treniruočių futbolo aikštelė būtų perduota Centrui Klaipėdos futbolo mokykla negalėtų tinkamai užtikrinti ugdymo proceso, nes reikėtų derinti aikštės naudojimo grafikus su kitomis įstaigomis ar organizacijomis;
* VšĮ Klaipėdos futbolo mokykla turėtų sudaryti sutartis su Centru dėl treniruočių aikštelės naudojimo bei apmokėti Centrui pagal nustatytus įkainius už šios aikštelės naudojimą.

Atsižvelgiant į nurodytas aplinkybes siūlome pritarti pateiktam Sprendimo projektui be pakeitimų.

|  |  |
| --- | --- |
| Savivaldybės administracijos direktorius  |  Gintaras Neniškis |

Edvardas Simokaitis, tel. (8 46) 39 60 36, el. p. edvardas.simokaitis@klaipeda.lt